Dansk

APPLE COMPUTER, INC. 
SOFTWARELICENSAFTALE TIL MAC OS X 
Licens til én bruger til brug på Apple-systemer

DENNE LICENSAFTALE FOR SOFTWARE (I DET FØLGENDE KALDET "LICENS") BØR LÆSES GRUNDIGT IGENNEM FØR IBRUGTAGNING AF APPLE-SOFTWARE. VED AT BRUGE APPLE-SOFTWAREN ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NEDENSTÅENDE LICENS, KAN LICENSTAGER EVT. RETURNERE APPLE-SOFTWAREN TIL KØBSSTEDET OG FÅ KØBSBELØBET REFUNDERET ELLER KLIKKE PÅ "UENIG", HVIS APPLE-SOFTWAREN BLEV HENTET AD ELEKTRONISK VEJ. HVIS APPLE-SOFTWAREN FULGTE MED VED KØB AF HARDWARE, SKAL LICENSTAGER RETURNERE HELE PAKKEN MED HARDWARE OG SOFTWARE FOR AT FÅ KØBSBELØBET REFUNDERET.

VIGTIGT: Denne software må bruges til at reproducere materiale. Licensen berettiger alene til at reproducere materiale, der ikke er undergivet ophavsret, materiale hvor ophavsrettighederne tilhører licenstager eller materiale som licenstager er blevet tilladt eller i øvrigt har ret til lovligt at reproducere. Såfremt du er i tvivl om, hvorvidt du er berettiget til at reproducere noget materiale, bør du søge juridisk rådgivning.

1. Licens.  Apple Computer, Inc. (i det følgende kaldet "Apple") giver hermed licenstager licens til software (inkl. Boot ROM-kode), dokumentation og evt. skrifter, der følger med denne licens, uanset om de er præinstalleret på Apple-hardware, forefindes på diskette, som ROM (Read Only Memory) eller på andet medie eller i en hvilken som helst anden form (under ét kaldet "Apple-software"). Apple forbeholder sig alle rettigheder, som ikke udtrykkeligt gives til licenstageren i denne licens. De rettigheder, som overdrages til licenstageren, omfatter kun Apples og Apples licensgiveres immaterielle rettigheder og omfatter ikke andre patenter eller immaterielle rettigheder. Licenstager ejer mediet, hvorpå Apple-software er indlæst, men Apple bevarer adkomsten til Apple-software. Betingelserne i denne licensaftale gælder også for evt. softwareopdateringer fra Apple, hvis de erstatter eller supplerer den originale Apple-software, medmindre der følger en separat licensaftale med produktet. I så fald gælder bestemmelserne i den separate licensaftale. 

Adkomst og immaterielle rettigheder til indhold, der vises eller gøres  tilgængeligt via Apple-software, tilhører de respektive ejere af indholdet.  Det pågældende indhold kan være beskyttet af ophavsret eller andre love og forordninger om immaterielle rettigheder og kan være underlagt betingelser for brug fra den tredjepart, der har leveret indholdet.  Denne licens giver ikke licenstager ret til at bruge sådant indhold, og den giver heller ingen garanti for, at sådant indhold fortsat vil være tilgængeligt.

2. Tilladt brug og begrænsninger.  
A. Licenstager har ret til at installere, bruge og anvende én (1) kopi af Apple-software på en enkelt Apple-computer ad gangen. Licenstager erklærer sig indforstået med ikke at ville installere, bruge eller anvende Apple-software på computere fra andre producenter end Apple eller at give andre mulighed for at gøre det. Licensen tillader ikke, at Apple-software findes på mere end en computer ad gangen, og Apple-software må ikke gøres tilgængelig via netværk, hvor flere computere kan bruge Apple-software samtidig. Licenstager må tage én kopi af Apple-software (eksklusive Boot ROM-kode og anden Apple-firmware, som er integreret eller på anden måde inkluderet med Apple-hardware) i maskinlæsbar form alene til brug som sikkerhedskopi under forudsætning af, at sikkerhedskopien indeholder alle de samme oplysninger om ophavsret og ejendomsret som originalen. Apple Boot ROM-kode og -firmware leveres udelukkende til brug på Apple-hardware, og licenstager må ikke kopiere, ændre eller videresdistribuere Apple Boot ROM-kode eller -firmware eller dele heraf.

B. Kildekoden til visse dele af Apple-software og de open source-programmer fra tredjeparter, der følger med Apple-softwaren, er blevet eller vil blive gjort tilgængelig af Apple via webstedet om Open Source (http://www.opensource.apple.com/) ("komponenter med åben kode"). Licenstager har kun ret til at foretage ændringer i og erstatte komponenter med åben kode under forudsætning af, at: (i) Den færdige, ændrede Apple-software bruges i stedet for den uændrede Apple-software på en enkelt Apple-computer; og (ii) at licenstager på anden måde overholder betingelserne i denne Licensaftale og evt. relevante licensaftaler for brugen af open source-komponenter. Apple er ikke pligtig at yde nogen form for vedligeholdelse og teknisk eller anden support af den færdige, ændrede Apple-software.

C. Licenstager må ikke kopiere, dekompilere, konstruktionsmæssigt forandre, afmontere eller på anden måde ændre Apple-software eller fremstille anden software på grundlag af Apple-software eller nogen del heraf, medmindre denne licens, licensbetingelserne for brug af Open Source-komponenter eller lovgivningen fastsætter andet. APPLE-SOFTWARE ER IKKE BEREGNET TIL BRUG I FORBINDELSE MED DRIFTEN AF ATOMREAKTORER, NAVIGATIONSSYTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER ANDET UDSTYR, HVOR FEJL I APPLE-SOFTWARE VIL KUNNE MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER.

D. Hvis licenstager bruger Indstillingsassistent til at overføre software fra en Apple-computer til en anden Apple-computer, skal licenstager være opmærksom på, at det kan være ulovligt at fortsætte med at bruge den originale kopi af softwaren, når der er overført en kopi til en anden computer, medmindre der er en licens til softwarekopien på begge computere. Se de gældende betingelser i de relevante softwarelicensaftaler.

3.  Overdragelse.  Licenstager må ikke udleje, lease, udlåne eller give andre rettigheder til brug af Apple-software.  Licenstager må dog i henhold til nedenstående begrænsninger én gang overdrage alle licensrettigheder til Apple-software (i den originale form som leveret af Apple) til en trediepart under følgende forudsætninger: (a) overførslen skal indeholde al Apple-softwaren, inkl. alle dens komponenter (eksklusive Apple Boot ROM-kode og -firmware), originale medier, trykte materialer og nærværende Licensaftale; (b) Licenstageren må ikke beholde nogen kopier af Apple-software eller dele heraf, herunder kopier på computere eller andre lagringsenheder. (c) Den part, som modtager Apple-software, skal læse og acceptere vilkår og betingelser i nærværende licens.  Licenstager må ikke udleje, lease, udlåne eller give andre rettigheder til brug af Apple-software, som er blevet ændret i henhold til afsnit 2B ovenfor. Alle dele af Apple-softwaren leveres som en del af en pakke og må ikke adskilles fra pakken og distribueres som selvstændige programmer. Apple-software, som leveres med et bestemt Apple-hardwareprodukt, kan evt. ikke afvikles på andre modeller af Apple-hardware. 

Opdateringer: Hvis en Apple-softwareopdatering udgør en komplet installering og helt erstatter en ældre version af Apple-software, som licenstager har licens til, må begge versioner af Apple-software ikke bruges samtidig, og de må ikke overdrages.

Kopier, der ikke må videresælges:  Uanset de øvrige betingelser i denne licens må Apple-software, der leveres gratis til licenstager som led i et tilbud eller en kampagne, kun bruges til demonstrations-, test- og evalueringsformål og må under ingen omstændigheder videresælges. 

Diske til tilbagekopiering af software:  De cd’er eller dvd’er til tilbagekopiering af software, som evt. følger med en Apple-hardwarepakke eller på anden måde leveres af Apple sammen med en Apple-hardwarepakke, indeholder en kopi af Apple-software, som kun må bruges til diagnosticering og tilbagekopiering. Disse cd’er og dvd’er må kun videresælges eller overdrages som en del af Apple-hardwarepakken.

Kopier til akademisk brug:  Hvis pakken med Apple-softwaren leveres med en mærkat til akademisk brug, eller hvis licenstager har fået Apple-software med uddannelsesrabat, skal licenstager være en godkendt uddannelsesslutbruger for at kunne bruge Apple-software.  "Godkendte uddannelsesslutbrugere" dækker over studerende, faktultetsansatte, ansatte og administrativt personale, der læser på og/eller arbejder på en uddannelsesinistitution, f.eks. universiteter, højskoler, privat- eller folkeskoler.

4. Tilladelse til brug af data. Licenstager erklærer sig indforstået med, at Apple og dets datterselskaber må indsamle og bruge tekniske og lignende oplysninger, inklusive – men ikke begrænset til – tekniske oplysninger om computeren, systemet og programmer samt ydre enheder. Disse oplysninger indsamles regelmæssigt med henblik på at levere softwareopdateringer, produktsupport og andre tjenester til licenstager (om muligt) i forbindelse med Apple-software og med henblik på at kontrollere, at betingelserne i denne licensaftale overholdes. Apple må bruge disse oplysninger, så længe de er i en form, som ikke identificerer licenstager personligt, med henblik på at forbedre vores produkter og levere tjenester og teknologier til licenstager.

5.  Ophør.  Denne licensaftale er gældende, indtil den opsiges.  Licenstagers rettigheder i henhold til denne licensaftale ophører uden varsel, hvis licenstager ikke overholder betingelserne i aftalen. Når aftalen ophører, skal licenstager ophøre med at bruge Apple-software og destruere alle kopier af Apple-software eller dele heraf.

6. Begrænset reklamationsret for medier.  Apple garanterer, at de medier, på hvilke Apple-software er indlæst, ved licenstagers normale anvendelse er frie for mangler i materialet og udførelsen i en periode på 90 dage fra det af licenstager dokumenterede købstidspunkt.  I denne periode reparerer (eller ombytter) Apple uden beregning de medier, som måtte vise sig mangelfulde, forudsat at licenstager returnerer dem til Apple eller en Apple-forhandler med et bevis for, hvornår produktet er indkøbt. DENNE BEGRÆNSEDE REKLAMATIONSRET OG EVT. STILTIENDE RETTIGHEDER TIL MEDIET, INKLUSIVE, MEN IKKE BEGRÆNSET TIL, STILTIENDE GARANTIER OM SALGBARHED ELLER TILFREDSSTILLENDE KVALITET OG OM EGNETHED TIL ET BESTEMT FORMÅL, ER BEGRÆNSET TIL HALVFEMS (90) DAGE FRA KØBET AF DET ORIGINALE PRODUKT.  OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR.  DEN BEGRÆNSEDE GARANTI I DETTE DOKUMENT ER DEN ENESTE GARANTI, SOM YDES TIL LICENSTAGER, OG ERSTATTER ENHVER ANDEN GARANTI, DER MÅTTE FREMGÅ AF DOKUMENTATIONEN, EMBALLAGEN ELLER ANDET.  DEN BEGRÆNSEDE GARANTI GIVER LICENSTAGEREN NÆRMERE ANGIVNE RETTIGHEDER, OG LICENSTAGEREN KAN HERUDOVER - AFHÆNGIGT AF LOKALE RETSREGLER - HAVE YDERLIGERE RETTIGHEDER.

7. Ingen reklamationsret.  LICENSTAGER ERKLÆRER SIG INDFORSTÅET MED, AT DET HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENSAFTALE OMFATTEDE APPLE-SOFTWARE. APPLE-SOFTWARE OG DEN MEDFØLGENDE DOKUMENTATION LEVERES SOM DISSE ER OG FOREFINDES UDEN GARANTI FOR FUNKTION ELLER ANDEN EGENSKAB. APPLE ELLER ET HVILKET SOM HELST SELSKAB I APPLE-KONCERNEN (I PKT. 7 OG 8 UNDER ÉT KALDET "APPLE") FRASKRIVER SIG ETHVERT ERSTATNINGSANSVAR FOR ANVENDELIGHED TIL ET SPECIELT FORMÅL, OG APPLE IFALDER IKKE ERSTATNINGSANSVAR SOM FØLGE AF, AT FUNKTIONERNE I APPLE-SOFTWARE IKKE HAR EN ANVENDELIGHED, DER KAN OPFYLDE LICENSTAGERS BEHOV, AT AFVIKLINGEN AF APPLE-SOFTWARE IKKE VIL/KAN FORLØBE FEJLFRIT OG UDEN AFBRYDELSER, ELLER AT EVENTUELLE FEJL I APPLE-SOFTWARE IKKE VIL/KAN BLIVE RETTET. DERUDOVER PÅTAGER APPLE SIG INTET ERSTATNINGSANSVAR FOR BRUGEN ELLER RESULTATET AF BRUGEN AF APPLE-SOFTWARE ELLER DEN MEDFØLGENDE DOKUMENTATION MED HENSYN TIL DERES KORREKTHED, PRÆCISE UDFORMNING, DRIFTSIKKERHED ELLER ANDET. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENSAFTALE. SKULLE APPLE-SOFTWARE VISE SIG AT VÆRE DEFEKT, PÅHVILER DET LICENSTAGEREN (MEN DERIMOD IKKE APPLE ELLER EN REPRÆSENTANT FOR APPLE) AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER REPRODUKTION AF DATA ELLER PROGRAMMER. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR. Apple-software indeholder automatisk henvisninger til og viser websteder og oplysninger over hele verden via Internet.  Apple har ingen kontrol over disse websteder og data. Derfor yder Apple ingen garantier med hensyn til disse steder og data, f.eks. i forbindelse med: (a) Nøjagtighed, tilgængelighed, valuta, indhold og kvalitet, og (ii) Apple yder heller ingen garanti for, at en søgning via Apple-software ikke finder upassende eller anstødeligt materiale.  På Internet findes meget materiale, der kun er egnet for voksne og kan virke anstødeligt på personer under 18 år. Derfor kan søgninger via Apple-software og besøg på visse URL-adresser automatisk vise henvisninger til anstødeligt materiale.  Ved at bruge Apple-software erklærer licenstager sig indforstået med, at Apple ikke yder nogen garantier med hensyn til karakteren af det materiale, der bliver tilgængeligt via Apple-software, hvad enten det sker via en præinstalleret kanalknap eller som et resultat af en søgning.  Apple garanterer ikke for sekvens, nøjagtighed, fuldstændighed eller gyldigheden af det indhold, der vises af eller bliver tilgængeligt via Apple-software.  Apple, dets agenter, partnere og datterselskaber er på ingen måde ansvarlig over for licenstager eller andre personer for indhold, der modtages via Apple-software eller for unøjagtigheder, fejl og udeladelser i materialet. Økonomiske oplysninger, der vises af Apple-softwaren, har kun oplysende karakter og skal ikke opfattes som rådgivning i forbindelse med investering. Før licenstager udfører transaktioner med værdipapirer baseret på oplysninger, som er tilvejebragt via Apple-software, bør licenstager rådføre sig med en økonomisk rådgiver. Apple og dets leverandører af Indhold yder ingen garanti for, at de oplysninger om aktiekurser, der vises i Apple-software, er nøjagtige, fuldstændige eller relevante. Apple-softwaren kan bruges til automatisk oversættelse. Automatiske oversættelser udføres af softwareværktøjer uden menneskelig medvirken og kontrol, og det anbefales derfor ikke at fæste lid til disse oversættelser, hvis der stilles krav om nøjagtighed.

8. Begrænsning af ansvar. APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF APPLE-SOFTWARE, UANSET OM APPLE ELLER EN REPRÆSENTANT FOR APPLE  ER BLEVET ADVISERET OM MULIGHEDEN FOR SÅDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE FORHINDRER BEGRÆNSNING. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre $50,00.  Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

9. Digitale certifikater.
Generelt. Apple-softwaren indeholder funktioner, som gør det muligt for den at acceptere digitale certifikater udstedt af Apple eller tredjeparter. LICENSTAGER SKAL KUN BESLUTTE, OM HAN/HUN VIL STOLE PÅ ET CERTIFIKAT, UANSET OM DET ER UDSTEDT AF APPLE ELLER EN TREDJEPART. BRUGEN AF DIGITALE CERTIFIKATER SKER FOR EGEN RISIKO. APPLE YDER INGEN UDTRYKKELIGE ELLER UNDERFORSTÅEDE GARANTIER MED HENSYN TIL GODT KØBMANDSKAB ELLER EGNETHED TIL BESTEMTE FORMÅL, NØJAGTIGHED ELLER SIKKERHED OG YDER INGEN GARANTIER FOR, AT TREDJEPARTERS RETTIGHEDER IKKE KRÆNKES MED HENSYN TIL DIGITALE CERTIFIKATER. Licenstager erklærer sig indforstået med (a) ikke at ville forfalske eller misbruge nogen certifikater; (b) udelukkende at bruge digitale certifikater til lovlige formål og i overensstemmelse med en evt. relevant certifikatpolitik, erklæring om praksis i forbindelse med certifikater eller andre erklæringer fra certifikatmyndigheder; (c) at bære det fulde ansvar for at forhindre uautoriserede brugere i at bruge licenstagers digitale certifikater; og (d) at tilbagekalde alle certifikater, hvis sikkerhed kan være svækket. Licenstager erklærer sig indforstået med at godtgøre og holde Apple skadesløs i forbindelse med alle erstatningskrav, tab, handlinger, skader eller juridiske krav (inklusive alle rimelige udgifter, omkostninger og advokatsalærer), der måtte opstå som resultat af eller i forbindelse med licenstagers brug af et digitalt dertifikat.

Brug af digitale certifikater i iChat. Apple-software giver licenstager mulighed for at kryptere kommunikationen via iChat. Denne funktion bruger digitale certifikater til at kontrollere, at iChat-kommunikationen kommer fra det skærmnavn, der vises i iChat-vinduet, og til at kryptere og afkryptere kommunikationen. Der bliver ikke foretaget nogen id-kontrol af den person, som bruger det pågældende skærmnavn. Apple garanterer ikke, at kommunikationen ikke kan blive udsat for hackerangreb eller forstyrrelser. BRUGEN AF DENNE FUNKTION I FORBINDELSE MED ICHAT FOREGÅR FOR LICENSTAGERS EGEN RISIKO. APPLE YDER INGEN UDTRYKKELIGE ELLER UNDERFORSTÅEDE GARANTIER MED HENSYN TIL GODT KØBMANDSKAB ELLER EGNETHED TIL BESTEMTE FORMÅL, NØJAGTIGHED ELLER SIKKERHED OG YDER INGEN GARANTIER FOR, AT TREDJEPARTERS RETTIGHEDER IKKE KRÆNKES MED HENSYN TIL BRUGEN AF DIGITALE CERTIFIKATER OG/ELLER KRYPTERING I ICHAT. Ved at bruge Apple-softwaren erklærer licenstager sig indforstået med (a) ikke at foretage nogen handlinger, der forstyrrer den normale brug af digitale certifikater eller kryptering i en iChat-session eller forfalske det digitale certifikat, der bruges til at kontrollere et skærmnavn; (b) kun at bruge den krypterede iChat-funktion til lovlige formål; (c) at bære det fulde ansvar for at forhindre, at uautoriserede brugere får adgang til certifikater eller private nøgler på computeren; og (d) at tilbagekalde alle certifikater, hvis sikkerhed kan være svækket. Apples certifikatpolitik og erklæringer om praksis i forbindelse med certifikater findes på: http://www.apple.com/certificateauthority.

10. Eksportkontrol. Licenstager må kun bruge og eksportere eller reeksportere Apple-softwaren i overensstemmelse med gældende amerikansk lov og med gældende lov i det land, hvor Apple-softwaren blev købt. I særdeleshed – men ikke begrænset til – må Apple-software ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Denied Person's List or Entity List".  Ved at bruge Apple-software garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge Apple-software til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, missiler og kemiske eller biologiske våben.

11. Amerikanske offentlige myndigheder som slutbrugere. Apple-software og tilhørende dokumentation er defineret som "Commercial Items" i henhold til 48 C.F.R. §2.101, og som bestående af "Commercial Computer Software" og "Commercial Computer Software Documentation" i henhold til 48 C.F.R. §12.212 eller 48 C.F.R. §227.7202.  I henhold til 48 C.F.R. §12.212 eller 48 C.F.R. §227.7202-1til 227.7202-4 gives amerikanske offentlige myndigheder som slutbrugere licens til "Commercial Computer Software" og "Commercial Computer Software Documentation" (a) kun som "Commercial Items" (b) og kun med de rettigheder, som andre slutbrugere har i henhold til denne licensaftale.  Alle rettigheder til upubliceret materiale forbeholdes i henhold til den amerikanske lov om ophavsret.

12. Gældende lovgivning og tilsidesættelse af bestemmelser. Denne licensaftale er underlagt lovgivning for staten Californien i USA, og licensaftalen gælder som andre aftaler indgået i Californien mellem borgere i Californien. Licensaftalen er ikke underlagt FN-konventionen vedr. aftaler om internationale løsørekøb. Hvis en retsinstans skulle finde, at en paragraf eller en del af en paragraf i denne licensaftale er i modstrid med gældende ret, skal resten af denne licensaftale stadig gælde i fuldt omfang.  

13. Komplet licensaftale; Gældende lovgivning og tilsidesættelse af bestemmelser.  Licenstager erklærer sig indforstået med, at nærværende licensaftale udgør den eneste aftale mellem parterne, uafhængig af eventuelle tidligere eller nuværende aftaler eller udtalelser.  Ingen tilføjelser eller ændringer til denne licensaftale vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende.

14. Produkter fra tredieparter. 
A. Visse dele af Apple-software benytter eller indeholder software fra tredjeparter og andet materiale, der er beskyttet af ophavsret. Oplysninger om ophavsret, licensbetingelser og evt. ansvarsbegrænsninger findes i den elektroniske dokumentation, til Apple-software, og brugen af dette materiale er underlagt licensbetingelserne for de respektive produkter.

B.  Visse softwarebiblioteker og anden software fra tredjeparter, der følger med Apple-software, er gratis software og bruges i henhold til licensaftaler under GNU General Public License (GPL) eller GNU Library/Lesser General Public License (LGPL).  Licenstager har ret til efter skriftlig henvendelse til Apple at få en komplet kopi af kildekoden til sådan gratis software i maskinlæsbar form i henhold til betingelserne i hhv. GPL eller LGPL mod betaling af udgifter til medier, forsendelse og administration.  GPL-/LGPL-software distribueres UDEN NOGEN GARANTI og således også uden underforstået garanti for GODT KØBMANDSSKAB og EGNETHED TIL BESTEMTE FORMÅL.  Der følger en kopi af GPL og LGPL med Apple-softwaren.

C.  Apple-software indeholder software, der er udviklet af IBM Corporation (“IBM”), og som benyttes af Apple i henhold til licensaftalen IBM Public License Version 1.0.  Et eksemplar af kildekoden til IBM-softwaren findes i Apples Open Source-arkiv.  Du kan finde flere oplysninger om, hvordan du skaffer kildekoden, ved at besøge Apples Open Source-websted (http://www.opensource.apple.com/). IBM-SOFTWAREN LEVERES, SOM DEN ER, UDEN GARANTIER ELLER BETINGELSER AF NOGEN ART, INKLUSIVE - MEN IKKE BEGRÆNSET TIL - ENHVER GARANTI FOR ADKOMST OG FOR, AT INGEN RETTIGHEDER KRÆNKES, ENVHER GARANTI FOR GODT KØBMANDSKAB OG EGNETHED TIL SPECIELLE FORMÅL.  HVERKEN APPLE, IBM ELLER NOGEN ANDEN BIDRAGYDER TIL IBM-SOFTWAREN ER UNDER NOGEN OMSTÆNDIGHEDER ANSVARLIGE FOR DIREKTE, INDIREKTE, TILFÆLDIGE, SPECIELLE ELLER ANDRE SKADER, DER MÅTTE OPSTÅ SOM RESULTATET AF BRUG/IKKE-BRUG AF SOFTWARE. DETTE GÆLDER UANSET, HVORDAN FEJLEN MÅTTE VÆRE OPSTÅET, OG UANSET KONTRAKTLIGE BESTEMMELSER OM ERSTATNINGSANSVAR ELLER TORT (INKLUSIVE FORSØMMELIGHED ELLER ANDET) I FORBINDELSE MED BRUG ELLER DISTRIBUTION AF IBM-SOFTWARE ELLER PÅBERÅBELSEN AF DE RETTIGHEDER, DER GIVES HERUNDER, SELV HVIS LICENSTAGER ER BLEVET ADVISERET OM MULIGHEDEN FOR SÅDANNE SKADER.

D.  MPEG-2.  I den udstrækning Apple-software indeholder MPEG-2-funktioner, gælder følgende:  ENHVER BRUG AF DETTE PRODUKT TIL ANDET END PERSONLIGE FORMÅL SOM GODKENDT I HENHOLD TIL REGLERNE FOR BENYTTELSE AF MPEG-2-STANDARDEN TIL KODNING AF PAKKEDE VIDEODATA ER FORBUDT UDEN EN LICENS MED DE RELEVANTE PATENTER TIL MPEG-2. DENNE LICENS KAN INDHENTES FRA MPEG LA, L.L.C, 250 STEELE STREET, SUITE 300, DENVER, COLORADO 80206, USA.

E.  Brug af MPEG-4. Dette produkt gives i licens i henhold til MPEG-4-systempatentets kodning i overensstemmelse med MPEG-4-systemstandarden. Dog kræves en ekstra licens og betaling af afgift for kodning i forbindelse med (i) data, der lagres på eller kopieres til fysiske medier, hvis der er betalt en afgift pr. titel, og/eller (ii) data, som overføres til en slutbruger med henblik på permanent lagring og/eller brug, hvis der er betalt en afgift pr. titel.  Ekstra licenser kan indhentes fra MPEG LA, LLC. Der findes flere oplysninger på adressen http://www.mpegla.com.

Dette produkt er givet i licens i henhold til MPEG-4 Visual Patent Portfolio License til en forbrugers personlige og ikke kommercielle brug til (i) kodning af video i overensstemmelse med MPEG-4 Visual Standard (“MPEG-4 Video”) og/eller (ii) afkodning af MPEG-4-video kodet af en forbruger som en personlig og ikke kommerciel handling og/eller modtaget fra en videoproducent, der har fået licens af MPEG LA til at levere MPEG-4-video.  Der er ikke givet nogen licens, hverken direkte eller indirekte, til nogen anden brug. 

Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC.  Se http: //www.mpegla.com.  Der findes svar på hyppige spørgsmål angående brugsafgifter i henhold til MPEG LA Visual Patent Portfolio License på adressen www.apple.com/mpeg4 eller www.apple.com/quicktime/products/qt/faq.html.

F. Bemærkning om H.264/AVC. Hvis Apple-softwaren indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens og følgende betingelser gælder: AVC-FUNKTIONERNE I DETTE PRODUKT ER KUN LICENSERET HERUNDER TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN ("AVC-VIDEO") OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM.

G. AMR.  Adaptive Multi-Rate ("AMR")-funktionerne til kodning og afkodning i dette produkt må ikke benyttes i forbindelse med mobiltelefonopkald eller i forbindelse med andre telefoniprodukter, der er baseret på QuickTime-arkitekturen til Windows-platformen. AMR-funktionerne til kodning og afkodning i dette produkt må heller ikke benyttes i en infrastruktur til cellulær kommunikation, inklusive baser, kontrolenheder til baser/radionetværk, switch-centre og gateways til og fra det offentlige telefonnet.

H. FAA. De oplysninger om flytrafik (Aircraft Situation Display og National Airspace System Status Information) – i det følgende kaldet “Flydata” – der vises af Apple-software kommer fra Federal Aviation Administration. Du erklærer dig indforstået med ikke at videredistribuere Flydata uden skriftlig tilladelse fra FAA. FAA og Apple fraskiver sig enhver udtrykkelig eller underforstået garanti (inklusive underforståede garantier for godt købmandskab og egnethed til bestemte formål) med hensyn til brug og nøjagtighed af disse Flydata. Licenstager erklærer sig indforstået med, at FAA og Apple hverken har noget kollektivt eller individuelt erstatningsansvar i forbindelse med tab, skader, erstatningskrav, ansvar, omkostninger og bøder eller i forbindelse med indirekte skader, specielle skader, sekundære skader, hændelige uheld eller følgeskader, der skyldes brug af Flydata. Apple-software er ikke sponsoreret eller godkendt af FAA. FAA har intet ansvar for tekniske problemer eller systemfejl, og licenstager skal ikke kontakte FAA i forbindelse med sådanne problemer eller problemer med trafikafviklingen.

I. Brug af Adobe-farvebeskrivelser. Licenstager har ret til at bruge den software til Adobe-farvebeskrivelser, som er inkluderet med Apple-software i henhold til denne licens, men Adobe er ikke forpligtet til at yde support til farvebeskrivelser, inklusive opdateringer eller fremtidige versioner af beskrivelserne eller andre emner. Ud over betingelserne i paragraf 6 og 7 ovenfor KAN ADOBE UNDER INGEN OMSTÆNDIGHEDER DRAGES TIL ANSVAR FOR EVT. SKADER, TAB ELLER ANDRE UDGIFTER. Den software til Adobe-farvebeskrivelser, der distribueres med Apple-software, kan også hentes fra Adobe på adressen www.adobe.com.

EA0321